
Predgovor. 


Zahvalnost za primljenu pomoć u jednoj 
vrlo važnoj stvari nuka me da objelodanim 
život o. Andrije Bobole, svećenika Družbe Isu- 
sove, . 

Andrija Bobola je nama premalo poznat, 
premda je jedan između najvećih mučenika mo- 
dernoga vremena, Već ono nekoliko povijesnih 
izvora, koji su se sačuvali u brojnim ratovima 
i pustošenjima u Poljskoj, svjedoče nam o van- 
rednoj veličini ovoga priznavaoca sv. vjere. 

Daj, Bože, da narod što prije upozna ovaj 
kratki životopis ovoga svećenika-mučenika, Jer 
— ispovijedati vjeru jest posebna životna zada- 
ća našega puka i vremena. Neka nam primjer 
i uzor ovoga mučenika dadne snage, da i mi 
neustrašivo ispovijedamo svoju sv. vjeru! 


Pullach, dne 4. ožujka 1938., 
na blagdan sv, Kazimira, 


Artur Riedel D.([. 





POBJEDA VJERE 
mae rme = I A O A EEE 


Burna vremena, 


U Poljskoj bjesni rat. Zemlja stenje pod 
krvoločnim kozačkim i ruskim četama. One o- 
stavljaju za sobom spaljene crkve, porušene sa- 
mostane, pustoš, krv, nevolju, bol... 

Ponovno se raspalila mržnja raskolnika 
protiv katoličke Poljske. Nastade krvav boj oko 
duše poljskoga naroda, t, j. katoličke vjere. 

Usred ovoga boja, 16. svibnja 1657., dobio 
je potišteni narod jednoga svećenika mučenika, 
za koga se kaže, da je podnio najgroznije mu- 
čeništvo novoga vremena; koji je žrtvovao svoj 
život za duše povjerenoga mu naroda: i napo- 
kon, koji je umirući zasvjedočio jedinstvo Crkve 
Kristove: »Samo je jedna vjera prava: rimoka- 
tolička, koju je Krist objavio!« 

Andrija Bobola rodio se god. 1591, u očin- 
skom dvorcu u grofoviji Sandomir. Njegovi pre- 
đi dođoše u 14. stoljeću iz Šleske u Poljsku i tu 
se nastaniše, Članovi plemićke kuće Bobola o- 
duvijek su vjerno služili domovini i Crkvi, Ali 
bez o. Andrije Bobole sigurno bi njihovo ime 
ostalo nepoznato kasnijim naraštajima. 


Ga 


Andrijini:se roditelji već zarana pobrinuli, 


da dijete bude dobro katolički odgojeno. Doi- 


sta, nije bila malenkost u ovakim burnim vre- 
menima javno ispovijedati katoličku vjeru. Stra- 
hoviti vjerski ratovi bjesnili su zemljom. Sa sje- 
vera dođoše Šveđani, s istoka Rusi, s juga Ko- 
zaci, a k svemu tome pridružiše se još sa za- 
pada protestanti. Svi se oboriše na vjerni ka- 
tolički narod, 

Vjera Poljaka bila je u opasnosti! 

U to vrijeme uspijeva ocima Družbe Isuso- 
ve, koja je pred kratko vrijeme bila potvrđena 
od Sv. Stolice, da snažno obnove narod u vjeri, 
Najbolji sinovi Ignacijevi hrlili su u Poljsku. 

Pod vodstvom sv. Kanizija i Possevina po- 
digoše se čvrste brane sv. vjere. Sa svih stra- 
na dolažahu djeca katoličkih obitelji u isuso- 
vačke škole, Pače i protestanti su povjeravali 
svoju djecu Isusovcima. Ta kod njih su djeca 
bila na najsigurnijem mjestu! 

Obitelj Bobola već je od početka, kako su 
Isusovci došli u Poljsku, neumorno potpoma- 
gala Družbin pothvat oko vjerske obnove na- 
roda. Kada se u Sandomiru otvorila isusovačka 
škola, Andrija Bobola započe tu svoje nauke. 
Školski zapisci crtaju ga kao »karakterna i 
vrlo darovita mladića«. Osobito se isticala 
njegova jednostavnost i čednost, premda je pri- 
padao plemićkom staležu, 

Prvi veliki događaj dvadeset godišnjeg mla- 
dića dogodio se njegovim stupanjem u Družbu 
Isusovu. 

Sv. A. Bobola novak D. I. sakuplja milostinju. 


U Redu. 


Andrija je želio pomoći svojoj progonjenoj 
braći i sestrama, Htio je samo duše spasavati, 
tješiti i pomagati im. To je bio najvažniji razlog, 
koji ga je nukao da stupi u Red. 

* Dne 31. srpnja god. 1611. stupi Andrija u 
Vilni u novicijat D. 1 Četrdeset redovničke 
braće prime najsrdačnije plemenitog sina obi- 
telji Bobola. Ovo im je ime bilo već odavna 
poznato. Ta ujak mladoga novaka podigao je 
iz ruševina njihov novicijat, što ga je uništio 
veliki požar. 

U mirnoj skrovitosti prođoše dvije godine 
duhovnoga dozrijevanja: Daleko od svjetske 
buke položio je ovdje Andrija temelj svoga bu- 
dućeg apostolskog života i rada. 

Andrija se prvi puta predao posve Bogu 
31. srpnja 1613. godine, povezavši :se vječnim 
trostrukim zavjetima sa Kristom Kraljem. Dne 
10, kolovoza, na blagdan sv. Lovre, proslavio 
je Andrija rođendan svoga »novoga života«, Da 
li. je naslućivao već kod ove prve žrtve svoga 
života, da će i u mučeništvu biti sličan ovome 
velikom svecu? 

Svršivši novicijat, pošvetio se frater* Bo- 
bola u Vilni tri godine filozofskim naukama, 
Iza toga započe za njega prekrasno doba od- 


gojitelja mladeži u isusovačkim gimnazijama ili 








* Tako se zovu mladi Isusovci, koji započinju svoje nauke. 








kolegijima, kako se obično zovu, i to u Brauns- 
bergu i Pultsku. 


Po svojim vrlo zanimljivim katehezama i 
ljubavi, koja razumije i shvaća sve jade i ne- 
volje, pridobije brzo za sebe srca mladeži. — 
Slijedeće godine vrati se u Vilnu, da započne 
bogosloviju, posljednji odsjek. svećeničke izo- 
brazbe. S velikom se revnošću posvetio pro- 
učavanju grčkih Svetih Otaca kao i grčkoga je- 
zika, Upravo će mu poznavanje grčkoga jezika 
mnogo. koristiti u raspravama s raskolnicima. 

Dne 12. ožujka 1622. doživio je Andrija 
najveći i najsretniji dan svoga života, jer je: to- 
ga dana pomazan za svećenika Gospodnjega. 
Toga dana smio je prvi puta prikazati Bogu 
nekrvnu žrtvu za svoju teško iskušanu domo- 
vinu. 

Eto, sada je napokon svećenik! O s kako- 
vom je čežnjom čekao na ovaj čas kroz sve go- 
dine svoje duge priprave! Sada može tješiti, li- 
ječiti otvorene rane, učiti i jačati narod u vjeri, 
tražiti izgubljene ovčice. Sada smije biti sluga 
sviju. — 


Propovjednik u crkvi sv. Kazimira, 


Andrija je u Vilni stupio u novicijat, Tu je 
također započeo i svršio svoje nauke. U godini 
1624. kao svećenik dobi o. Bobola od svojih 
poglavara službu, da propovijeda u crkvi sv. 
Kazimira. 


Više puta u sedmici popeo bi se na pro- 
povijedaonicu. Narod ga rado slušao. Ta tu je 
govorio svećenik iz najdubljega uvjerenja! Ka 
kova je samo vatra plamsala u njegovim očima! 
O da, njega svako rado gleda i sluša, 

Propovjednik poučava praktično, duhovi- 
to, ali se ipak ne nameće. Izvrsnim jezikom 
razumije utisnuti duboko u srca svojih slušate- 
lja sadržaj svoga govora. Njegov sad snažni, sad 
blagi glas ozvanja velikom crkvom. Ponekad 
— kad je to potrebno — zaori njegov silni glas 
i povlači sve sa sobom. Tada se ovome glasu 
ne mogu oduprijeti ni najokorjeliji , . . 

Oko njegove propovijedaonice okupio se 
narod svakoga staleža i napunio crkvu sve do 
zadnjega mjesta. Svi su bili svijesni, da ih ovaj 
svećenik razumije, te bi se ojačani u pouzdanju: 
u Božju Providnost vraćali u žestoku životnu 
borbu. 

Glas o njegovim uspješnim propovijedima 
i pučkim misijama naskoro je dopro čak u Var- 
šavu. Otac Nakiel, rektor zavoda, htio je da 
ovoga propovjednika dobije za svoju crkvu, sto- 
ga pisa P, Provincijalu: » Trebamo čovjeka, koji 
umije općiti s velikašima! Molim, da mi poša 
ljete o. Bobolu!« 

Kad se to saznalo u Vilni, svi se tome naj- 
odlučnije opriješe. Tako ostade o. Bobola u 
Vilni. 

Ljuto bi se prevario, tko bi mislio, da je 
o. Bobola bio samo »apostol velikaša«. On je 

Sv. A, Bobola tumači siromasima vjerske istine. 


bio apostol sviju, čitavoga grada, On je tražio 
samo duše, Za njega su bile sve duše jednako 
dragocjene. O. Andrija je posvetio osobitu 
ljubav siromasima i bijednome narodu. Kako 
bi se radovao, kad bi ovima mogao priskrbiti 
nešto radosti, kad bi im iskazao malu uslugu. 
Čim bi ga bolesnici ili umirući zvali, on bi od+ 
inah hrlio k njima. 

Njegova požrtvovna ljubav pokazala se o- 
sobito god, 1625., kad se u Vilni pojavila kuga. 
— O, Bobola tragao je za nesretnicima i zapu: 
štenima, da ih njeguje. Dan i noć je zabrinut 
za svoje bolesnike, Unatoč nadčovječnim napo- 
rima izdržao je po više dana bez jela i sna. 
»Ljubav može sve, ljubav podnosi sve.« (1. Kor. 
13.) O, Andrija bio je svima liječnik, svećenik, 
prijatelj. | 
. Nekoliko godina iza toga pojavi se kuga s 
još većom žestinom harajući strahovito oko se- 
be. Brzo se primijetilo u gradu, da nekoga ne- 
ma, koji bi tješio, sokolio, njegovao i liječio. 
O, Bobole nije više bilo u Vilni! . , , Bolesnici 
imoljahu usrdno i neumorno, da im dođe neu- 
inorni pomoćnik — o, Andrija Bobola.- Čim je 
u Bobruisk, gdje je o. Bobola bio kućni štarje- 
šina, stigla vijest o strahovitom pustošenju ku- 
ge 1 o želji bolesnika, o. Andrija krene ne kole- 
bajući ni časa u Vilnu. Vijest o njegovu povrat- 
ku raširila se munjevitom brzinom po gradu. 
Bolesnici vidjevši njega zadobiše rovu snagu i 
novo pouzdanje. Ovaj čovjek Božji ohrabrio je 

svojim primjerom i svoju redovničku braću. 
Doduše Vilna izgubi ovaj puta mnogo više žr- 
tava, nego u posljednjim dvjema kugama. No 
požrtvovnom radu svećenika Družbe Isusove 
uspjelo je pod vodstvom o. Bobole da zapriječe 
daljnje širenje bolesti. i 

Šest Isusovaca palo je na polju ljubavi pre- 
ma bližnjemu. O. Andrija bi i ovaj puta posve- 
ma pošteđen od kuge. 


Crkvene prilike u istočnoj Poljskoj. 


»Pogledajmo za časak crkvene prilike u 
Poljskoj, prije nego li nastavimo dalje. crtati 
život o, Bobole, Za vrijeme o. Bobole sezala je 
granica: Poljske preko Dnjepra. Stanovnici ove 
pokrajine razlikovali su se od Poljaka i vjerski 
i politički. To je dovelo već odavna do među: 
sobnoga trvenja. Vjersko je pitanje u prvom 
redu uzbudilo duhove, S jedne strane kušali su 
raskolnici, koji su pripadali Poljskoj, utjecati 
svojom moći na državni život, dok je s druge 
strane neumorni rad katoličkoga klera, navla- 
stito pak Isusovaca, privodio mnogobrojne ras- 
kolnike natrag u krilo katoličke Crkve. K tome 
su dakako uvelike pripomogle nepogodne pri- 
like u raskolničkoj Crkvi, kao i duhovna i kul- 
turna nadmoć katoličkog klera. Naročito su baš 
ove stvari privlačile narod sve više katoličkoj 
Crkvi. za : ' 

Pravoslavni duhovnici pratili su već odav- 
no sa srdžbom i zavisti ovaj razvitak katoličke 


1! 


Crkve te su samo čekali zgodan čas, da javno 
navale, No za taj su posao trebali saveznika. 
Njega su našli u Kozacima. Za grkokatolike s 
ove i s one strane granice nastalo je sada du- 
gotrajno mučeništvo, Kozaci su plijenili, ubijali 
i odvlačili sa sobom katolike, gdjegod bi im 
dopali šaka. U prvom redu uperili su svoju 
mržnju i osvetu na sjedinjeno (grkokatoličko) 
svećenstvo. God. 1623. umrije kao mučenik 
revni zaštitnik jedinstva, sv, nadbiskup Jozafat 
Kuncević, 

No to su bili samo predznaci oluje, koja 
se imala strahovito oboriti na istočnu Poljsku, 
na njezine crkve i Redove. Kada je Ivan Kazi- 
mir gad, 1648. zasio na poljsko prijestolje, isko- 
ristili su Kozaci, podbadani raskolničkim sve- 
ćenstvom, ovu priliku, da se pobune protiv Po- 
ljaka, — Bili su to teški dani po istočnu Polj- 
sku! K tomu su i Rusi više puta god. 1654. 
prodrli u zemlju. Od katoličkih Redova najviše 
su pretrpjeli Dominikanci i Isusovci. Dominikan- 
ci su izgubili između god. 1648. i 1655. ništa 
manje nego 95 redovničke braće, koje su ubili 
što Kozaci, što Rusi. Crkve su bile opljačkane. 
Svakoga bi svećenika, koga bi mogli uhvatiti. 
strahovito na smrt mučili, Pače progonitelji o- 
tvarali bi grobove i grobnice te bacali kosti 
psima. Više kuća Družbe Isusove bilo je op- 
ljačkano i porušeno. Pedeset Isusovaca bilo je 
između god. 1648, i 1657. umoreno, (A. Rothe, 
DL 


* Svi navedeni citati potječu od istoga pisc»! 

Svetac dvori okužene. 


“Na pogibeljnim stazama. 


Sve ovo vrijenje i neprilike nijesu ni naj- 
manje mogle zastrašiti svećenike, da liječe, tje- 
še, pomažu svima, bili oni prijatelji ili nevrija- 
telji. U prvom redu valjalo je pokolebane kato- 
like učvrstiti u sv. vjeri. 

S osobitim pouzdanjem u nebeskoga Oca 
pokušao je 0. Andrija Bobola također da i umi- 
tuće raskolnike i heretike predobije za pravu 
vjeru. Dakako ponajviše je žeo samo prezir i 
izazvao je veći bijes neprijatelja prema sebi. 

"No njegovi su ga poznavali. On bi s njima 
dijelio dobro i zlo, govorio bi s njima o njiho- 
vim mukama i bolima. Kad bi njega čuli, opet 
bi ljudi zadobili srčanost i pouzdanje! Svaki se 
osjećao počašćenim, ako bi ga o. Bobola nago- 
vorio ili ga zamolio, da pođe s njim zajedno ko- 
madić puta. Dragocjeni su bili oni časovi, što bi 
ih ovakovi sretnici mogli provesti u prijatelj- 
skom razgovoru u društvu ovoga svećenika, Na 
taj način pridobio je o. Andrija srce i dušu na- 
roda. No s druge strane tako je samo još više 
raspalio mržnju raskolnika, koji su već odavna 
tragali za »Božjim čovjekom«, Oni pomalo opa- 
ziše, kako je velik utjecaj postigao o. Andrija 
kod naroda. Raskolnici su također znali posve 
točno, koliko se ljudi vratilo u posljednje vrije- 
me u xrilo katoličke Crkve, 

Tako pozvaše raskolnici jednom zgodom o. 
Bobolu na hogoslovsku raspravu. Sad je o. Bo- 

bola mogao dobro upotrijebiti temeljito pozna- 
vanje grčkih Sv. Otaca, Njemu nije bilo ni naj- 
manje teško pobiti prigovore raskolnikA. Otvo- 
reno. im je otkrio njihove zablude. No s druge 
strane 0. Andrija ne želi da ih odbije svojim 
znanjem. Ta on hoće samo duše spasavati! Nje- 
govoj poniznosti i ljubavi ne može se nitko 
usprotiviti, Poločki župnik prvi se kod te ra- 
sprave obratio te je više svetošću o. Andrije 
nego njegovim znanjem našao put k pravoj 
Crkvi. Skoro je slijedila čitava župa njegov 
primjer. : ' 
Progonjen ... ' 

Mržnja, klevete i ogovaranja raskolnika bi- 
vale su sve žešće, 

No o. Bobola ne da se smesti u svom sve- 
ćeničkom radu. Mirno i neustrašivo nastavlja 
svoj rad. Protivnici su sve tvrdokornije nasta- 
vili da ga progone. Već su bili jednom skovali 
urotu, da ga napadnu. Ali srećom OC. Andrije 
nijesu mogli naći 

Iza toga nastade zatišje za dvije godine. 
God. 1654. upadoše Rusi u Polock, provališe u 
isusovačku crkvu te zarobiše pet otaca Isuso- 
vaca, Sad je slijedio jedan “udarac za drugim. 
Slijedeće godine izgorješe isusovačke gimnazije 
u Smolensku i Novgorodu. Rektor novgorodske 
Simnazije pade pogođen sjekirom , . . Stanov- 
ništvo je tražilo spas u isusovačkoj crkvi, No 
divlja rulja Rusa nije pazila na: svetinju. , 

Dobro sačuvano tijelo sv. Andrije Bobole pokazuje još i danas jasne tragove mučenja, 


Apostol Pinska, 


No da pomaže samo dušama u gradu, to 
je o. Andriji premalo. S još jednim pratiocem 
hrli u obližnja sela, propovijeda, tješi i jača za- 
strašene vjernike, Ne čeka, da ga pozovu, nego 
ide za pojedincima u najzapuštenije zakutke, 
pače zalazi i u stanove raskolnik4. Pa i kod 

ovih nalazi skoro pripravna srca. Tako se vra- 
ćaju dva »popa« (raskolnički župnici) u blizini 
Janova sa svojim župljanima natrag k pravoj 
Crkvi, Sve se više rijede redovi raskolnika , ,. . 
i mržnja prema »otimaču duša« penje se do naj- 
većega stupnja. 

Tada skuju raskolnički svećenici đavolski 
plan. Sakupe raskolničku djecu te ih nahuškaju 

i Protiv o. Bobole poslavši ih pred vrata isuso- 
' vačke gimnazije. Tamo očekivaše ovi mali huš- 
kači i vikači oca, koji je u ovo vrijeme običavao 
obilaziti bolesnike. Vrata se otvoriše, i u isti 
;čas pozdravi kleveta, vika i psovka o. Bobolu. 
Ova razjarena rulja prati oca sve do bolnice. I 
.to se ponavlja kroz nekoliko dana. O. Andrija 
ne da se smesti, On je uvijek ljubežljiv, da, sa- 
“ma ljubav, Ali da mu se i djeca izruguju, koju 
on toliko voli, to ga vrlo žalosti . , . 

Što će biti od onoga naroda, čija djeca iz- 
“gube počitanje i pažnju prema svećeniku? 


Mučenik Kristov; 


Utorak je 16. svibnja god. 1657. u osmini 
Kristova Uzašašća. U zoru jaši rulja divljih Ko- 
“zaka prema Janovu naslućujući, da se c. Bobo- 
la ondje zadržava. On pak u to vrijeme kleči 
«pred svetohraništem u jednom selu blizu Ja- 
nova i zahvaljuje se nakon sv. Mise. Najednom 
se začuju uzbuđeni glasovi. Jedan glasnik do- 
nosi vijest iz Janova: »Kozaci dolaze!« 

»Budi volja Tvoja« ,... ! odgovara otac 
Andrija. 

Ljudi ga sile i zaklinju, neka bježi na pri- 
pravljenim kolima. Nakon dugog nećkanja pop- 
ne se on sa svojim vjernim pratiocem Ivanom 
Domanovskim u kola. “ Strelovitom brzinom 
krenuše prema Janovu. U šumi htjedoše zao- 
krenuti i tako jednom stramputicom zaobići 


Kozake, 

Ali nažalost — prekasno! 

Kozaci jure na svojim okretnim konjima 
iz šume upravo na put. Kočijaš izgubi prisut« 
nost duha, pusti uzde, iskoči iz kola i nagne 
bježati u šumu. 

O. Bobola je još uvijek miran. Sade s ko- 
la, klekne i stade moliti raširenih ruku: »Kako 
Ti hoćeš, moj Bože, tako neka mi budel« 

Uto skoče i Kozaci sa svojih sedla, okruže 
ga i kušaju da laskavim obećanjima predobiju 
o. Bobolu za raskol. No videći da to ništa ne 
pomaže, stadoše mu se prijetiti strahovitim mu- 
čeništvom. Uto se već oboriše i sablje na žrtvu. 
Krv teče iz dubokih rana, koje je zadobio na 
ramenima, 

»Ako dakle mene tražite, pustite ovoga 
neka idel« Tako spašava njegova ljubav vjer- 
noga pratioca Domanovskoga, koji nam je sa- 
čuvao ove vijesti, 

Sada započe za o. Bobolu dugi, krvavi križ- 
ni put. Kozaci strgnu s njega odijelo, odvuku 
ga do obližnje živice, čvrsto ga svežu i počnu 
strahovito bičevati svojim bičevima. Nekoliko 
seljaka, koji su u blizini radili, uhvati jeza, te 
pobjegnu odanle, 

»Tada spletoše krvnici sramotni vijenac od 
hrastova granja, stave ga na glavu o. Boboli te 
su tako dugo trljali vijencem po glavi, dok se 
nisu pojavile gole kosti.« Tako svjedoči Cietve- 
rinka, koga Kozaci primiše u svoju službu, pa 
nam je zato on najbolji svjedok ovoga muče- 
ništva, 

»U Janov«, zaviče jedan između Kozaka. 
“U Janovu se nalazi njihov kapetan. Tamo 
dakle odvedoše svoju žrtvu. Svezavši o. Boboli 
konopac oko vrata krenuše brzim trkom u Ja- 
nov, Svaki čas postojaše opasnost, da o. Bo- 
bola padne. Ako ne bi držao koraka, odmah 
bi se na njega oborili udarci sabalja. 

»Ja sam ga vidio«, tako javlja neki očevi- 
dac, »kad su ga Kozaci vukli u Janov. Na glavi 
je nosio vijenac od hrastova granja.« Neki dru- 
gi pak ovako izvješćuju: »On je bio bosonog, 
odjeća mu je visjela u dronjcima na tijelu, 
koje je krvarilo iz mnogih rana.« 

»Ovaj krvareći, još samo s nekoliko krpa 
odjeveni bosonogi čovjek, jest onaj opasni Isu- 
sovac. To je dakle onaj zloglasni čarobnjak, 
koji otima krivovjercima dušel« 


Svršeno je! 


Kozaci dovedu Isusovca pred svoga kape- 
tana. Assavoula pun jeda upilji svoje oči u sve- 
ćenika. 

»Što želiš ovdje? Želiš li još i sada ostati 
katolički svećenik?« izdere se na nj kapetan. 

»Da, ja ostajem katolički svećenik! Što že- 
lim ovdje? Ja želim ovoj zemlji sačuvati pravu 
vjeru i zalutale privesti natrag k pravoj Crkvi.« 

»Papističko pseto«, izdere se Assavoula, 
»Ja ću ti već iščupati iz srca tvoju pravu ka- 
toličku vjeru ili bolje rekavši sa srcem također 
i vjeru!« 

Kozaci uhvate sv, Andriju 





Bobolu. 


»Moja je vjera prava«, odvrati o. Bobola. 
»Jedino ona vodi k spasenju. U toj sam vjeri 
rođen, u toj ću i umrijeti. Bilo bi po Vas dobro, 
kad biste uvidjeli svoju zabludu i povratili se 
u krilo sv, Majke Crkve. Inače ste izgubljeni!« 

Dašćući od jeda izvuče vođa sablju, da 
smjelome proroku raskoli glavu. No o. Bobola 
i nehotice korakne natrag, te mu sablja zahvati 
desnicu. Assavoula podiže po drugi put svoj 
mač. O. Bobola posrće i pada na zemlju, U pa- 
du stigne ga udarac vrška sablje i zada mu du- 
boku ranu. 

Uprijevši pogled u nebo, ležeći u vlastitoj 
krvi, ponovno prizna svećenik svoju vjeru, za 
koju bi rado. htio još i više pretrpjeti, pače i ži- 
vot žrtvovati, Uprti pogled u nebo toliko raz- 
jari nekoga vojnika, da probode bodežom de- 
sno oko.priznavaoca. - +2 

»Doista«, tako stoji u spisima za proglaše- 
nje blaženim, »još nikada nije bilo predloženo 
sv. Kongregaciji ovako grozno mučeništvo.« 

No sve ovo, što smo dosada čuli, samo je 
početak đavolske igre, EVE 

Barbarske misli zaokupe krvnike gledajući 
ovo izmrcvareno tijelo. Aha, ovo je tijelo pri- 
kladno sredstvo za njihovo krvničko djelo! Vu- 
ku svećenika po zemlji, dovedu ga do kuće, 
koja im je privremeno služila kao kasarna, Tu 
mu strgnu s tijela i zadnje dronjke i bace ga na 
jedan stol Ovi krvnici postupaju sa svećeni- 
kom kao sa živolinjom. Gorućom luči pale mu 
prsa i bokove, "o 

»Odreci se svoje vjerel« deru se. 

»Odreci se svoje katoličke vjere, inače ćeš 
jo više trpjetil« E gi : 

»Možete činiti sa mnom, što Vas je volja! 
Sada pak gledajte, što može u meni milost i 
snaga Božja proizvesti! Ja vjerujem u Boga, ja 
se uzdam u Njega, ja Ga priznajem! Samo je 
jedan Bog pravi Bog! Samo je jedna Crkva pra- 
va: rimokatolička Crkva! Samo je jedna vjera 
prava: rimokatolička vjera, koju je Isus Krist 
objavio, koju su apostoli navješćivali i za koju 
su umirali, I ja rado umirem za istu vjeru. Za 
nju se isplati umrijeti , ,. l« — : ' 

Udarac pesnicom u lice prekine ga u go- 
voru. Kako bi rado krvnici barem jednom vi- 
djeli ovoga svećenika srdita, kako bi rado čuli 
da jauče i viče... | i ' 

Tada svežu svećeniku noge di objese ga 
neko vrijeme, tako da je glavom visio dolje. Od 
boli stade mu se tijelo previjati. PRA 

»Ha, gledajte«, poviču! krvnici u davolskoj 
radosti, »gledajte, kako Poljak pleše!« 

Vidjevši njegovu tonzuru, domisliše se no- 
vim mukama, ' i 

»Ti imaš premalenu tonzuru«, poviče neki 
Kozak te mu odsiječe veliki komad kože s 
glave. . ' ' 

No uza sve to ne mogu skršiti strpljivosti 
i uzdržljivosti ovoga Isusovca. To ih raspaljuje 
još više. Na svaki način htjeli bi Isusovca raz- 
gnjeviti i čuti ga, gdje viče od muka i boli. 

»Gdje je tvoj Papa? Gdje su tvoji rimski 
pomoćnici? Želiš li još i sada ostati katolikom? 
Ako se svoje vjere ne odrekneš, još ćeš nešta 
strašno doživjeti! Mi imamo još ljepših muka 
za tel« 

Ali uza sve to čuju se samo molitve s usni- 
ca ispovijedaoca, 

»Gospodine, budi volja Tvoja! Gospodine, 
budi mi u pomoći! Isuse i Marijol« 

On poziva svoje krvnike još jednom, da se 
obrate: »Moja draga djeco, povratite se, odre- 
cite se raskola! Ako ustrajete u zabludi, izgu- 
bit ćete svoje dušel« 

No oni ostaju tvrdokorni. 

»On je svećenik«, povikaše Kozaci. »Mi 
ćemo na nj staviti krasno svećeničko ruhol« 

Stoga ga opet skinu s vješala i bace po- 
novno na stol. Tada mu stanu guliti komade 
kože s leđa i posipati otvorene rane sitno iz- 
rezanim slamkama, okrenu tijelo te ge stanu 
pritiskati, da se tako ove slamke kao trnje za- 
bodu u rane. Poput tisuća igala zadriješe se 
slamke u meso, 

»Svećenik je spreman — obliven svojom 
krvlju, kao da ima na sebi crveno misno ruho, 
u kojemu slamke blistaju poput dragulja — da 
završi svoju žrtvu«, kako kaže jedan stari iz- 
vještaj. Svećenik je podvostručio svoje molitve 
za ubojice, koji su također podvostručili strašno 
mučenje. 

»Doista od glave do pete nema zdrava mje- 
sta na njemul« (Iz. 1, 6.) I unatoč svemu krvni- 

Mučenje sv. Andrije Bobole, 


ćitia Se čini, oda je njegov izgled “ još “suviše 
čovječanski, Stoga mu odsijeku nos i usnice. 

:  »Ta nije više čovjek«, urlaju od veselja, »to 
je nemanl« Vk 

> »Ali neman ima i pandže«, primijeti jedan 
između njih. Stoga mu zabodu  špranje pod 
nokte. — i 

b Mučenik još živi. Ne čuje se ni jedan znak 
tužbe, ne može se primijetiti ni najmanji izljev 
srdžbe. Njegova ljubav ulijeva mu još jednom 
snagu, da se moli za svoje progonitelje: 

2 »Isuse, Marijo, budite mi u pomoćil« : 

: »Gospodine, u ruke Tvoje predajem duh 
svoj! — Prosvijetli, Gospodine, ove slijepce 
Svojom svjetlošću! Daj, da progledaju, o: Go- 
spodine! Daj, da se k Tebi povrate!« - 

.No i molitva svećenikova postaje neprija- 
teljima nepodnošljiva. Da ga prisile da ušuti. 
zarežu mu široku ranu.u vrat i kroz taj otvor 
iščupaju mu jezik, koji je tako srčano propovi- 
jedao kraljevstvo Božje, koji je donosio toliko 
utjehe, i bace ga na zemlju. ' 

Tako, sada je nesnošljivi čovjek nijem! 
No njegovo srce još uvijek kuca. Tada pristupi 
k ispovijedaocu kapetan Kozaka te mu zada 
samilosni udarac, 

. Velika krvava žrtva je završena. Posljed- 
nje muke trajale su nekoliko sati. Protekla je 
svećenička krv za spas rastavljene braće. 

“ Glas naroda. 

Kratko iza njegove smrti pojavi se veliko 
svijetlo na nebu. Kozaci se pobojaše, da ih Po- 
ljaci žele velikim požarom uništiti. Narod pak 
veli, da ovo svijetlo na nebu znači, da je Bog 
vidio sve one grozote, koje su ubojice proizveli 
na njegovu svećeniku. Bilo kako mu drago, Ko- 
zaci su vidjevši ovo svijetlo pobjegli u divljoj 
panici iz Poljske. 

Malo pomalo pomoljavahu se progonjeni 
katolici iz svojih skloništa, podruma i šuma. 

»Oni su ubili sveca«, tužakahu lijevajući 
suze, »O, ovi barbari, kako su nam osakatili 
našega Ocal« 

Sa zahvalnom ljubavlju iskazuje svećenik 
iz Janova, koga je o. Bobola priveo natrag u 
krilo katoličke Crkve, zadnje usluge mučeniku. 
Obloženo cvijećem bi krvavo tijelo mučenikovo 
izloženo u crkvi. Hrpimice dolaze djeca, za koje 
se prije o. Bobola zauzimao i brinuo. Kako pla- 
ču i uzdišu ta jadna dječica! Istom sada vide, 
šta je njima značio ovaj svećenik, 

Iza odlaska Kozaka povrate se također i 
isusovci u Pinsk te prenesu dragocjene ostan- 
ke u isusovačku gimnazijsku crkvu. 

»Doduše nijesam svojim vlastitim očima na 
dan mučeništva vidio njegova mrtvog tijela«, iz- 
javljuje neki svjedok. »No kad je njegovo tijelo 
bilo prenašano iz Janova u Pinsk i došle u naše 
selo, mi smo se u velikim skupinama okupili 
oko lijesa.« Iza svečanog ulaska u Pinsk poko- 
paše mučenika u isusovačkoj crkvi, 

»Ja ću štititi Vaš kolegij!« 


Događa se 45 godina iza pokopa. Nitko više 
ne zna točno, gdje je mučenik sahranjen. Tako 
htjede sam Bog to objaviti. On se zna poslužiti 
i svojim neprijateljima, da postigne svoju slavu. 
Povijest nam to često potvrđuje. , 

Kozaci opet pale i pustoše u zemlji. Po- 


novno je gimnazija u Pinsku u opasnosti. Ne-' 


prestance se dižu molitve prema nebu, da bi 
odvratile pogibao, koja prijeti. 

U noći između 15. i 16. travnja 1702. kleči 
rektor kolegija pred oltarom zaduben u molitvu. 
Još može samo nebo pomoći. Odjednom stade 
pored njega neki otac iz Družbe Isusove. 

»Tražiš pomoć? Zašto se ne obratiš na 
mene? Ja sam Andrija Bobola, koga su Kozaci 
mučili. Traži moje mrtvo tijelo! Ja ću zaštititi 
Vaš kolegij!« ' 

Da li je to bio san ili java? Odmah slijedeći 
dan naredi o. Godeski, da se traži grob o. Bo- 
bole. Iz knjiga nijesu mogli naći ni najmanjega 
znaka, po kojem bi pronašli, gdje bi se grob 
mogao nalaziti. Već dva dana uzalud traže i 
kopaju. Tada se po drugi puta pojavi strani 
otac i sam naznači mjesto svoga groba: 

»Tražite na desnoj strani glavnoga oltara!« 

Počeše ponovno kopati. I zaista, naiđu sko- 
ro na nadgrobnu ploču, na kojoj bijaše napisa- 
no: »Ovdje počiva o. Andrija Bobola, svećenik 
Družbe Isusove, koga su Kozaci kod Janova 
umorili,« 

Boljševici obeščašćuju svečevo tijelo. 


»Veselje je bilo veliko. No još su se većma 
začudili, kad su otvorili lijes i našli posve svje- 
že tijelo, premda je mjesto, gdje je bio pokopan, 
bilo veoma vlažno. Tijelo je doduše bilo posu- 
to prašinom; svećeničko misno ruho i alba bili 
se na njemu raspali. No rastvaranju nije bilo ni 
traga. Tijelo pokojnikovo učinilo je takav do- 
jam, kao da nije bilo prije 45 godina pokopano, 
nego tek jučer. Jasno su se mogli vidjeti tra- 
govi mučenja; rane bile su crveno obojene, kao 
od svježe, ali već zgrušane krvi.« (Poplatek, 
str. 141.) ' 

Mrtvo tijelo pokojnikovo opraše, nanovo 
obukoše i sahraniše u grobnici. 

Narod je dolazio u velikim povorkama k 
mučenikovu grobu te ga stao zazivati u pomoć 
u svojim potrebama. S 

»O, Bobola ispunio je na vlas dano obe- 
ćanje Isusovcima u Pinsku. Osobito su ovi osje- 
tili očevidno njegovu pomoć u slijedećim godi- 
nama. To se naročito pokazalo god. 1710., kada 
. se pojavila razorna kuga, Sama litavska provin- 
cija D, L izgubi 118 svojih sinova. Pinsk je pak 
ostao posve netaknut od ovoga biča.« 

Ovi događaji, kao i druga ozdravljenja i 
obraćenja na grobu »Pinskog apostola«, raši- 
rili su glas čudotvorca po: svoj Poljskoj i izvan 
nje. Stoga započe crkveni proces za proglaše- 
nje blaženim. 


Čudesno ozdravljenje. 


Od stotina ozdravljenja, koja su se dogodila 
na mučenikovu grobu, želim iznijeti samo jedno. 

»Mora da je slijep. onaj«, potvrđuju u tom 
slučaju liječnici, »koji ne bi htio ozdravljenje 
ovoga djeteta pripisati. utjecaju nadnaravnih 
sila,« . 

Neka nam otac toga djeteta sam ispriča 
ozdravljenje, koje se u tinji čas dogodilo, 

»Moja kći bolovaše od opasnog poremeće- 
nja crijeva. Bijaše sama kost i koža. Nikakvo 
sredstvo nije više pomagalo. Činilo se, da je 
skora smrt sigurna. Tada odlučim sa svojom 
ženom da odemo na grob o. Bobole. Doneso- 
smo svoju kćerku više mrtvu nego živu na 
grob, gdje smo očekivali pomoć. Tada odjed- 
nom stade dijete širiti polako svoje ruke, Moja 
žena donese dijete posve blizu k tijelu mučeni“ 
kovu. Dijete pruži svoje ruke, koje su do tada 
bile posve slabe i nemoćne, obuhvati noge mu- 
čenikove i poljubi ih. U tom času ozdravi, Odo- 
smo zatim u neku gostionicu, gdje je dijete opet 
po prvi puta dobrano prihvatilo jesti. Iza toga 
prošlo je 6 godina, i nikakovi se znakovi teške 
bolesti nijesu više pokazali.« 


Proglašenje blaženim. 

Proglašenje blaženim, koje je već bilo u 
punom jeku, bi spriječeno ukinućem Družbe 
Isusove i diobom Poljske. — Isusovačka crkva 
postade katedralom grkokatolika, koji su brižno 
i s počitanjem čuvali tijelo pokojnikovo. Kada 
je Pinsk pao u ruke Rusima, i kada su raskol- 
nički monasi dobili tu crkvu, nijesu se ovi bri- 
nuli za časne moći. Preko veza sa carem u Pe- 

trogradu uspjelo je FSRARJE PINE da dobiju za 
poločku crkvu časne ostanke. Međutim bi Dru- 
žba Isusova ponovno uspostavljena, te je po- 
novno započeo proces oko proglašenja blaže- 
nim. I kada je napokon Papa Pio IX, 30. li- 
stopada 1853. Andriju Bobolu proglasio blaže- 
nim, zavladalo je u zemlji veliko veselje. 


U Rimu. 


Tek su boljševici oskvrnuli ostanke blaže- 
nikove. Godine 1922. prodriješe oskvrnitelji 
crkve u kriptu Isusovačke crkve u Polocku, iz- 
vukoše lijes i otvoriše, Kako su se negdje 'ko- 
* munisti začudili, kada su, bacivši lijes na zem- 
lju, ugledali, da se kosti nisu sasule u prah, 
kako su to oni očekivali. — »Još je jednom 
uspjelo povratiti lijes na staro mjesto u kripti. 
No nakon nekoliko nedjelja prodriješe po drugi 
puta komunisti i odniješe dragocjene ostanke sa 
sobom u Moskvu, da ih tamo prodadu kao sku- 
pocjenu stvar. 

Američkim Isusovcima o. Walsh-u i o. Gal- 
lagher- -u, koji su tada u sv. Oca vodili u Moskvi 
»misiju za gladne«, uspjelo je da dobiju tijelo 
pokojnikovo za Sv. Oca. Uz pomoć nekog polj- 
skog svećenika ustanovio je o. Walsh identič- 
nost osobe te je otputovao sa svojim dragocje- 
nim blagom preko Carigrada u Rim, gdje su u 
isusovačkoj crkvi Al Gesi pokopali tijelo bla- 
ženikovo. 

Malo iza toga započe proces oko progla- 
šenja svetim.« 

Zaglavak, 


Bijesno buči bura oko pećine Petrove. 
Protiv vrata sv. Crkve dižu se nutarnje i vanj- 
ske opasnosti. Ona pak ostaje nepromjenljiva 
u mijeni vremena. Krune padaju, narodnosti se 
dižu i nestaje ih, pokoljenja se izmjenjuju. Crkva 
pak Kristova stoji poput čvrste pećine! 


Kao u danima o, Bobole, tako i danas na- 
srću neprijateljske moći protiv Crkve, 


Upravo sada, na sam Uskrs ove godine, 
poklonio nam Bog po Sv. Ocu Papi jednoga 
novoga zaštitnika, novoga sveca, srčanog pro- 
povjednika riječi Božje, svećenika, prijatelja 
naroda, neustrašivoga ispovijedaoca i mučeni- 
ka jedino prave sv. vjere rimokatoličke. 


Zahvalimo Sv. Ocu, što nam u ovo teško 
doba daje tolikoga sveca! 


Veselimo se i ponosimo se našom sv. vje- 
rom, koja rađa takovim junaštvom! 

»Ovo je pobjeda prava, koja pobijedi svi- 
jet: vjera naša« (1, Iv. 5, 4 





